ვაშლოვანი (გაგრის მუნიციპალიტეტი)
ვაშლოვანი (აფხ. Мԥаадрыԥсҭа [მფაადრჷფსთა]; ყოფილი როგოჟინო — გადაერქვა 1948 წლის 3 სექტემბერს) — სოფელი საქართველოში, აფხაზეთის ავტონომიური რესპუბლიკის გაგრის მუნიციპალიტეტში (მეხადირის თემი), აფხაზეთის მთისწინეთში, მდინარე მეხადირის ხეობაში. ზღვის დონიდან 200 მ, გაგრიდან 24 კმ. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი.